
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1394 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Παράταση προθεσμίας υποβολής δικαιολογητικών 
για την επιστροφή Φ.Π.Α. έτους 2005 στους αγρό¬ 
τες. 1 

Καθορισμός των όρων αμοιβής και εργασίας των 
Πτυχιούχων Τεχνικών Τριτοβάθμιας Εκπαίδευσης 
και των μη Πτυχιούχων Τεχνικών Μηχανημάτων 
Ιατρικής Τεχνολογίας στα Ν.Π.Ι.Δ. μη κερδοσκο¬ 
πικού χαρακτήρα. 2 

Κήρυξη υποχρεωτικής της υπ’ αριθμ. 35/2006 απόφα¬ 
σης διαιτησίας που αφορά τους όρους αμοιβής 
και εργασίας των απασχολούμενων στις επιχει¬ 
ρήσεις έρευνας-εξόρυξης μελετών και διύλισης 
αργού πετρελαίου όλης της χώρας. 3 

Τροποποίηση και συμπλήρωση της υπ’ αριθμ. 
422/29.11.2000 κοινής υπουργικής απόφασης πρό¬ 
γραμμα Πρόωρης Συνταξιοδότησης Αγροτών στα 
πλαίσια εφαρμογής του Καν(ΕΚ) 1257/1999 του 


Συμβουλίου. 4 

Τροποποίηση της υπ’ αριθμ. 394200/5925/8.10.1999 από¬ 
φασης του Υπουργού Γεωργίας (ΦΕΚ 1939 Β'). 5 


Έγκριση απασχόλησης προσωπικού με σύμβαση μί¬ 
σθωσης έργου στη Νομαρχιακή Αυτοδιοίκηση 
Γρεβενών με αντικείμενο την παροχή αδειών ερ¬ 
γασίας αλλοδαπών για χρονικό διάστημα έως το 
τέλος του τρέχοντος έτους. 6 

Έγκριση απασχόλησης προσωπικού με σύμβαση μί¬ 
σθωσης έργου στη Νομαρχιακή Αυτοδιοίκηση Κο¬ 
ζάνης με αντικείμενο την παροχή αδειών εργα¬ 
σίας αλλοδαπών για χρονικό διάστημα έως το 


τέλος του τρέχοντος έτους. 7 

Αναπροσαρμογή εφάπαξ αποζημίωσης φορτ/τών 
ΚΑΦ Ξηρός Βόλου. 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΚΑΡΑΜΠΕΤΣΟΥ ΘΕΟΔΩΡΑ 
του ΚΩΝΣΤΑΝΤΙΝΟΥ. 9 

Ένταξη Βοηθών Επιστημόνων σε θέσεις Ειδικών Επι¬ 
στημόνων της Ανεξάρτητης Αρχής «Συνήγορος 
του Πολίτη», με σύμβαση εργασίας ιδιωτικού δι¬ 
καίου αορίστου χρόνου. 10 


14 Σεπτεμβρίου 2006 

ΑΠΟΦΑΣΕΙ Σ 

Αριθμ. 1078760/7147/1105/Β0014 (1) 

Παράταση προθεσμίας υποβολής δικαιολογητικών για 
την επιστροφή Φ.Π.Α. έτους 2005 στους αγρότες. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φ.Π.Α. (ν. 2859/2000), όπως 
ισχύουν, και ειδικότερα τις διατάξεις των άρθρων 41,42 και 
της παραγράφου 3 του άρθρου 64 του νόμου αυτού. 

2. Την υπ’ αριθμ. Π.953/432/64/ΠΟΛ.41/3.2.1988 απόφαση 
(ΦΕΚ 107/Β/25.2.1988). 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 (ΦΕΚ 204/Β/13.2.2006), όμοια απόφαση. 

4. Τις δυσκολίες που αντιμετώπισαν οι δικαιούχοι επι¬ 
στροφής Φ.Π.Α. αγρότες για τη συγκέντρωση και υποβο¬ 
λή των απαιτούμενων δικαιολογητικών μέχρι 31.7.2006, 
αποφασίζουμε: 

Παρατείνουμε μέχρι 27 Οκτωβρίου 2006 την προθε¬ 
σμία για την υποβολή των δικαιολογητικών επιστροφής 
του Φ.Π.Α. στους αγρότες, που προβλέπεται από την 
παράγραφο 4 της υπ’ αριθμ. Π.953/432/64/ΠΟΛ.41/3.2.1988 
απόφασης και αφορούν παραδόσεις αγροτικών προϊό¬ 
ντων και παροχές αγροτικών υπηρεσιών, που πραγμα¬ 
τοποιήθηκαν κατά τη χρήση 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-*- 

Αριθμ. 12654 (2) 

Καθορισμός των όρων αμοιβής και εργασίας των Πτυχι¬ 
ούχων Τεχνικών Τριτοβάθμιας Εκπαίδευσης και των μη 
Πτυχιούχων Τεχνικών Μηχανημάτων Ιατρικής Τεχνολο¬ 
γίας στα Ν.Π.Ι.Δ. μη κερδοσκοπικού χαρακτήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 

που κυρώθηκε με το άρθρο πρώτο του π.δ. 63/2005 
(ΦΕΚ Α'98). 

2. Τις διατάξεις του α.ν. 435/1968 (ΦΕΚ 124/Α/4.6.1968). 

3. Το γεγονός ότι δεν υπάρχει αντίστοιχη επαγγελ¬ 
ματική οργάνωση των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης 
εργασίας για την εν λόγω κατηγορία μισθωτών. 

4. Την από 12.4.2006 Εθνική Γενική Συλλογική Σύμβα¬ 
ση Εργασίας ετών 2006 και 2007 (Πράξη κατάθεσης 
Υπουργείου Απασχόλησης και Κοινωνικής Προστασίας 
14/13.4.2006). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίαση του στις 20.6.2006. 

6. Το π.δ. υπ’ αριθμ. 81/2002 (ΦΕΚ 57/Α/21.3.2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

7. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμό της σει¬ 
ράς τάξης των Υπουργείων» (ΦΕΚ 513/Β/10.3.2004). 

8. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση Πρωθυπουργού και Υπουργού Απασχό¬ 
λησης και Κοινωνικής Προστασίας «Ανάθεση αρμοδιο¬ 
τήτων στον Υφυπουργό Απασχόλησης και Κοινωνικής 
Προστασίας», αποφασίζουμε: 

Άρθρο Ιο 

Στις διατάξεις της απόφασης αυτής υπάγονται οι Πτυ- 
χιούχοι Τεχνικοί Τριτοβάθμιας Εκπαίδευσης και οι μη 
Πτυχιούχοι Τεχνικοί Μηχανημάτων Ιατρικής τεχνολογίας 
που απασχολούνται στα Νοσηλευτικά Ιδρύματα και τα 
πάσης φύσεως Ν.Π.Ι.Δ. όλης της χώρας μη κερδοσκο¬ 
πικού χαρακτήρα. 

Ανάλογα με το επίπεδο σπουδών και το είδος της 
εργασίας που προσφέρουν, κατατάσσονται σε δύο κα¬ 
τηγορίες ειδικοτήτων. 

Α' Κατηγορία: Περιλαμβάνει τους πτυχιούχους Ηλε¬ 
κτρονικών Τριτοβάθμιας Εκπαίδευσης που απασχολού¬ 
νται με την Ιατρική Τεχνολογία. 

Β' Κατηγορία: Περιλαμβάνει τους μη πτυχιούχους 
Τριτοβάθμιας Εκπαίδευσης Τεχνικούς Ιατρικών μηχα¬ 
νημάτων Ιατρικής Τεχνολογίας. 

Άρθρο 2ο 

α) Βασικοί μισθοί Από 1.1.2006 = 657,19 ΕΥΡΩ. 

από 1.9.2006 = 676,91 ΕΥΡΩ και 
από 1.5.2007 = 711,43 ΕΥΡΩ 

β) Επιδόματα: Χορηγούνται τα εξής επιδόματα τα 
οποία υπολογίζονται επί των βασικών μισθών 

βα) Επίδομα τριετιών: 10% για κάθε τριετία από τις 
έξι (6) πρώτες τριετίες και 5% για κάθε τριετία από τις 
επόμενες τέσσερις (4) τριετίες. 

ββ) Επίδομα πολυετούς υπηρεσίας: 10% για τη συ¬ 
μπλήρωση 9 ετών υπηρεσίας, συν 5% για τη συμπλή¬ 
ρωση 15 ετών υπηρεσίας και 5% για τη συμπλήρωση 
21 ετών υπηρεσίας. 

βγ) Επίδομα οικογενειακών βαρών σε όλους τους ερ¬ 
γαζόμενους ως εξής: 

1. Επίδομα γάμου 10% σε όλους τους έγγαμους μι¬ 
σθωτούς. Το επίδομα αυτό χορηγείται και στους άγα¬ 
μους γονείς καθώς και στους ευρισκόμενους σε κα¬ 


τάσταση χηρείας ή διαζεύξεως (άρθρο 20 παρ. 2 του 
ν. 1849/1989), 

2. Επίδομα παιδιών σε ποσοστό 5% για το καθένα και 
μέχρι τρία (3) παιδιά. 

Το επίδομα αυτό χορηγείται μέχρι συμπληρώσεως του 
18ου έτους της ηλικίας τους και εφόσον σπουδάζουν 
παρατείνεται μέχρι συμπληρώσεως του 24ου έτους της 
ηλικίας τους. Προκειμένου για παιδιά που χαρακτηρί¬ 
ζονται από αρμόδια Υγειονομική Επιτροπή ως ανίκανα 
για κάθε εργασία το επίδομα αυτό διατηρείται για όσο 
χρονικό διάστημα διαρκεί η ανικανότητα αυτή. 

βδ) Επίδομα σπουδών: Στους πτυχιούχους Τεχνολογι- 
κών Εκπαιδευτικών Ιδρυμάτων (ΤΕΙ) Τμήματος Τεχνολο¬ 
γίας Ιατρικών Οργάνων ή αντιστοίχων ισοτίμων Σχολών 
εσωτερικού ή εξωτερικού επίδομα πτυχίου Σχολής σε 
ποσοστό 15%. 

βε) Επίδομα επικίνδυνης εργασίας σε ποσοστό 30% 
επί του ποσού των 390,00 ΕΥΡΩ στους εμφανιστές - 
χειριστές φυσικούς και τεχνικούς Ακτινολογικών εργα¬ 
στηρίων που εργάζονται υπό την επίδραση ιονιζουσών 
ακτινοβολιών, ως τούτο ορίζεται και από τις αποφάσεις 
υπ’ αριθμ. 7930/1958 (ΦΕΚ 205/Β/1958) και διορθωτικής 
αυτής 11457/1958 (ΦΕΚ 263/Β/1958) των Υπουργών Κοιν. 
Πρόνοιας, Εργασίας, Εσωτερικών και Οικονομικών. 

Το επίδομα αυτό επεκτείνεται και στους εργαζόμε¬ 
νους τεχνικούς που απασχολούνται με τις εργασίες 
συντήρησης και επισκευής ιατρικών οργάνων (μηχα¬ 
νήματα - συσκευές) που απαντώνται στα χειρουργεία, 
μονάδες και εργαστήρια (π.χ. μικροβιολογικό, βιοχημικό, 
ανοσολογικό, ισοτόπων, ακτινοθεραπευτικό, τεχνητού 
νεφρού κ.λπ.), λόγω της επικίνδυνης και ανθυγιεινής ερ¬ 
γασίας καθόσον έρχονται σε άμεση επαφή με κατάλοι¬ 
πα ασθενών που φέρουν βαρέα μεταδοτικά νοσήματα 
(ηπατίτιδες, αίόε, κ.λπ.). 

βστ) Επίδομα υψηλής τάσης για τους τεχνικούς εκ 
ποσοστού 12% επί του ποσού των 390,00 ΕΥΡΩ. 

βζ) Επίδομα υπευθυνότητας εκ ποσοστού 10% επί 
του ποσού των 390,00 ΕΥΡΩ σε όσους εκ των ανωτέ¬ 
ρω έχουν χαρακτηρισθεί υπεύθυνοι από τον εργοδότη 
τους. 

Άρθρο 3ο 

α) Υπηρεσία και προϋπηρεσία: Προσμετράται κάθε 
υπηρεσία και προϋπηρεσία σε οποιονδήποτε εργοδότη, 
φυσικό ή νομικό πρόσωπο δημοσίου ή ιδιωτικού δικαίου 
που διανύθηκε με την αυτή ειδικότητα σε μηχανήματα 
ιατρικής τεχνολογίας. 

Η προϋπηρεσία αποδεικνύεται με πιστοποιητικά των 
εργοδοτών που εργάσθηκαν ή με τα ασφαλιστικά βι¬ 
βλιάρια εφόσον τούτο προκύπτει από αυτά. 

β) Χρονικά όρια: 

1. Ισχύει σύστημα δνθήμερης εβδομαδιαίας απασχό¬ 
λησης με 40 ώρες εργασίας. 

2. Για την αμοιβή της εργασίας καθ’ υπερωριακή απα¬ 
σχόληση, για απασχόληση κατά τη νύκτα (22.00 - 06.00) 
και για απασχόληση κατά τις Κυριακές και με νόμο 
καθιερωθείσες ημέρες αργίας, ισχύουν οι ρυθμίσεις των 
διατάξεων της εργατικής νομοθεσίας. 

3. Όλες οι θεσμικές διατάξεις των Εθνικών Γ ενικών 
Συλλογικών Συμβάσεων Εργασίας, όπως ισχύουν, εφαρ¬ 
μόζονται και στους υπαγόμενους στην παρούσα εργα¬ 
ζόμενους. 

Αρθρο 4ο 

Τυχόν ευνοϊκότερες ρυθμίσεις από την απόφαση αυτή 
για τους εργαζόμενους που προβλέπονται από νόμο, 
διατάγματα, υπουργικές αποφάσεις, άλλες ρυθμίσεις, 
εσωτερικούς κανονισμούς, έθιμα ή από ατομικές συμ¬ 
βάσεις εργασίας δεν θίγονται από τις διατάξεις της 
απόφασης αυτής. 

Άρθρο 5ο 

Κάθε προηγούμενη ρύθμιση που αφορά τις παραπάνω 
κατηγορίες εργαζομένων του κλάδου καταργείται. 

Αρθρο 6ο 

Η ισχύς της παρούσας αρχίζει από 1.1.2006. 

Αρθρο 7ο 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Άρθρο 8ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2006 

01 ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12631 (3) 

Κήρυξη υποχρεωτικής της υπ’ αριθμ. 35/2006 απόφα¬ 
σης διαιτησίας που αφορά τους όρους αμοιβής και 
εργασίας των απασχολουμένων στις επιχειρήσεις 
έρευνας-εξόρυξης μελετών και διύλισης αργού πε¬ 
τρελαίου όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του 
ν. 1876/1990. 

2. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας. 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 28.8.2006. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω Δ.Α., δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
35/2006 που αφορά τους όρους αμοιβής και εργασίας 
των απασχολουμένων στις επιχειρήσεις έρευνας-εξό¬ 
ρυξης μελετών και διύλισης αργού πετρελαίου όλης της 
χώρας για όλους τους εργοδότες και εργαζομένους του 
κλάδου που αφορά αυτή. 

2. Η ισχύς της απόφασης αυτής αρχίζει από 1.8.2006. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 303401/4393 (4) 

Τροποποίηση και συμπλήρωση της υπ’ αριθμ. 422/ 
29.11.2000 κοινής υπουργικής απόφασης πρόγραμμα 
Πρόωρης Συνταξιοδότησης Αγροτών στα πλαίσια 
εφαρμογής του Καν(ΕΚ) 1257/1999 του Συμβουλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 1 παρ. 1, 2 και 3 του ν. 1338/1983 Εφαρ¬ 
μογή του Κοινοτικού δικαίου (Α 34), όπως τροποποι¬ 
ήθηκε από το άρθρο 6 του ν. 1440/1984. Συμμετοχή 
της Ελλάδας στο κεφάλαιο, στο αποθεματικό και στις 
προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Ανθρακος 
και Χάλυβος και του Εφοδιασμού ΕΥΡΑΤΟΜ (Α 70) και 
στο άρθρο 65 του ν. 1892/1990 (Α 101). 

2. Του άρθρου 22 παρ. 3 του ν. 992/1979 « Περί οργα- 
νώσεως των διοικητικών υπηρεσιών για την εφαρμογή 
της Συνθήκης προσχώρησης της Ελλάδος στις Ευρωπα¬ 
ϊκές Κοινότητες και ρύθμιση συναφών και οργανωτικών 
θεμάτων (Α 280). 

3. Του άρθρου 1 παρ. 4 του ν.δ. 131/1974 «Περί παροχής 
οικονομικών ενισχύσεων εις την γεωργικήν, κτηνοτρο- 
φικήν, δασικήν και αλιευτικήν παραγωγήν» (Α 220) όπως 
τροποποιήθηκε με το άρθρο 4 παρ. 2 του ν. 1409/1983 
τροποποίηση και συμπλήρωση των διατάξεων του ν.δ. 
131/1974 «Περί παροχής οικονομικών ενισχύσεων εις την 
γεωργικήν, κτηνοτροφικήν, δασικήν και αλιευτικήν πα¬ 
ραγωγήν και άλλες διατάξεις». 

4. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α'98). 

5. Του άρθρου 39 παρ. 10 του ν. 2065/92 που αφορά 
τις κοινές αποφάσεις των Υπουργών Γεωργίας και Οι¬ 
κονομικών για έγκριση οικονομικών ενισχύσεων. 

6. Του άρθρου 28 του ν. 2945/2001 (ΦΕΚ 223/Α') «Εθνικό 
σύστημα προστασίας της αγροτικής δραστηριότητας 
και άλλες ρυθμίσεις του Υπουργείου Γ εωργίας». 

7. Του άρθρου 28 του ν. 2520/97 (ΦΕΚ 173/1997) όπως 
αυτός έχει τροποποιηθεί και ισχύει. 

8. Των άρθρων 13-29 ν. 2637/98 (Φ.Ε.Κ. 200 τ.Α') «Σύστα¬ 
ση ΟΠΕΚΕΠΕ» όπως τροποποιήθηκαν και συμπληρώθη¬ 
καν με το άρθρο 4 του ν. 2732/1999 (Φ.Ε.Κ. 154 τ.Α') και 
το άρθρο 24 του ν. 2945/2001 (Φ.Ε.Κ. 223 τ.Α'). 

9. Του άρθρου 24 του ν. 2690/1999 (ΦΕΚ 45/99 τ.Α') 
«Κύρωση του Κώδικα Διοικητικής Διαδικασίας και άλλες 
διατάξεις». 

10. Του ν. 2892/2001 (ΦΕΚ 46/Α') και ειδικότερα του 
άρθρου 15, όπως συμπληρώθηκε με το άρθρο 30 παρ. 
6 και 7 του ν. 2945/2001 (ΦΕΚ 223/Α') «Εθνικό σύστημα 
προστασίας της αγροτικής δραστηριότητας και άλλες 
ρυθμίσεις του Υπουργείου Γ εωργίας». 

11. Της υπ’ αριθμ. 271562/2002 (Φ.Ε.Κ. 1042 τ.Β') από¬ 
φασης του Υπουργού Γεωργίας «Περί εγκρίσεως του 
ΟΠΕΚΕΠΕ ως Οργανισμού Πληρωμής». 

12. Την υπ’ αριθμ. 371352/16.5.2001 (Φ.Ε.Κ. 656 τ.Β') από¬ 
φαση του Υπουργού Γεωργίας περί «Σύστασης - Οργά¬ 
νωσης Ειδικής Υπηρεσίας στο Υπουργείο Γ εωργίας με 
τον τίτλο Αρχή Διαχείρισης Εγγράφου Προγραμματι¬ 
σμού Αγροτικής Ανάπτυξης (ΕΠΑΑ)», όπως τροποποιήθη¬ 
κε με την υπ’ αριθμ. 272080/26.6.2002 (Φ.Ε.Κ. 1258 τ.Β'). 

13. Της υπ’ αριθμ. 394555/2000 (Φ.Ε.Κ. 1324 τ.Β') κοινής 
υπουργικής απόφασης υπουργών ΥΠΕΣΔΑ και Γ εωργίας. 

14. Της υπ’ αριθμ. 227200/2002 (Φ.Ε.Κ. 215 τ.Β') απόφα¬ 
σης του Υπουργού Γ εωργίας «Περί αρμοδιοτήτων των 
Δ/νσεων του Υπουργείου Γ εωργίας μετά την κατάργηση 
της ΓΕ.ΔΙΔΑΓΕΠ» 

15. Της αριθμ. 389578/21.11.2000 κοινής απόφασης των 
Υπουργών Οικονομικών και Γ εωργίας «Κανονισμός διαδι¬ 
κασίας πληρωμών του ΟΠΕΚΕΠΕ-Ν.Π.Ι.Δ. των ενισχύσεων 
που βαρύνουν τον ΕΛΕΓΕΠ», όπως ισχύει. 

15α) Του π,δ. 121/2004 διορισμός Υπουργών και Υφυ¬ 
πουργών. 

15β) Της υπ’ αριθμ. Υ1/2004 απόφασης του Πρωθυπουρ¬ 
γού (Α 84) «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

15γ) Την υπ’ αριθμ. 37930/ΔΙ0Ε 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

16. Του Καν.(ΕΚ) αριθμ. 1257/1999 του Συμβουλίου για τη 
στήριξη της αγροτικής ανάπτυξης από το ΕΓΤΠΕ όπως 
τροποποιήθηκε με τον Καν.(ΕΚ) 1783/2003 και ισχύει. 

17. Του Καν.(ΕΚ) αριθμ. 817/2004 (1-153) της Επιτροπής 
για τη θέσπιση λεπτομερών κανόνων εφαρμογής του 
Καν.(ΕΚ) αριθμ. 1257/1999 του Συμβουλίου για τη στήριξη 
της αγροτικής ανάπτυξης από το ΕΓΤΠΕ. 

18. Του Καν.(ΕΚ) αριθμ. 1258/1999 του Συμβουλίου «Περί 
χρηματοδότησης της Κοινής Γεωργικής Πολιτικής». 

19. Του Καν. 1663/1995 της Επιτροπής «Περί εκκαθάρι¬ 
σης λογαριασμών» όπως τροποποιημένος ισχύει. 

20. Του Καν. 796/2004 της Επιτροπής σχετικά με τη 
θέσπιση λεπτομερών κανόνων για την εφαρμογή της 
πολλαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον Καν. 1782/2003 του Συμβουλί¬ 
ου για τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής και για τη θέσπιση ορισμένων καθεστώτων 
στήριξης για τους γεωργούς. 

21. Του Καν. 1973/2004 της Επιτροπής για τη θέσπι¬ 
ση λεπτομερών κανόνων εφαρμογής του Καν. (ΕΚ) 
1782/2003 του Συμβουλίου όσον αφορά τα καθεστώτα 
στήριξης, τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων 
γης που προκύπτουν από την παύση καλλιέργειας για 
την παραγωγή πρώτων υλών. 

22. Του Καν.(ΕΚ) 1782/2003 του Συμβουλίου για τη θέ¬ 
σπιση κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής και για 
τη θέσπιση ορισμένων καθεστώτων στήριξης για τους 
γεωργούς και για την τροποποίηση κανονισμών. 

23. Του Καν.(Ε.Κ) 1260/1999 «περί γενικών διατάξεων 
για τα διαρθρωτικά ταμεία». 

24. Του Καν.(Ε.Κ) 2019/1993 για τα μικρά νησιά του Αι¬ 
γαίου, όπως τροποποιήθηκε με τον Καν.(Ε.Κ) 442/2002. 


25. Της Οδηγίας 81/645/ΕΟΚ όπως τροποποιήθηκε με 
την Οδηγία 85/148/ΕΟΚ και 93/66/ΕΟΚ σχετικά με τις 
περιοχές οι οποίες χαρακτηρίζονται ως ορεινές και 
μειονεκτικές και με ειδικά προβλήματα περιοχές όπως 
ισχύει κάθε φορά. 

26. Της απόφασης Ε.Ε. υπ’ αριθμ. Ε(2000) 2733/27.9.2000 
με την οποία εγκρίθηκε το Σχέδιο Αγροτικής Ανάπτυξης 
ως Έγγραφο Προγραμματισμού Αγροτικής Ανάπτυξης 
(ΕΠΑΑ) όπως τροποποιήθηκε με την υπ’ αριθμ. 0(2003)3139 
απόφαση της Ε. Ε και το υπ’ αριθμ. 04501/15.2.2005 έγγραφο 
της Ε.Ε καθώς και με την υπ’ αριθμ. 0(2005) 1690/31.5.2005 
απόφαση της Ευρωπαϊκής Επιτροπής. 

27. Της υπ’ αριθμ. 422/408583/6914/29.11.2000 κοινής 
υπουργικής απόφασης «Πρόγραμμα Πρόωρης Συνταξιο- 
δότησης Αγροτών στα πλαίσια Εφαρμογής του Καν.(ΕΚ) 
αριθμ. 1257/1999 του Συμβουλίου. 

28. Της υπ’ αριθμ. 651/263030/1464/24.3.2006 κοινής 
υπουργικής απόφασης «τροποποίηση της υπ’ αριθμ. 422 
/408583/6914/29.11.2000 κοινής υπουργικής απόφασης». 

29. Το γεγονός ότι με την παρούσα δεν προκαλεί- 
ται δαπάνη πέραν της προβλεπόμενης στην υπ’ αριθμ. 
422/408583/6914/29.11.2000 κοινή υπουργική απόφαση, 
αποφασίζουμε: 

Τροποποιούμε και συμπληρώνουμε τα σημεία 5 και 
6, της παραγράφου β, του άρθρου 4, της υπ’ αριθμ. 
422/408583/6914/29.11.2000 κοινής υπουργικής απόφα¬ 
σης, ως ακολούθως: 

«5. Να διευρύνουν, κατά την ένταξή τους στο πρόγραμ¬ 
μα, τη γεωργική εκμετάλλευση που τους παραχωρήθηκε 
από το δικαιούχο στην περίπτωση που η έκτασή της 
είναι μικρότερη των 50 στρεμμάτων ξηρικής καλλιέρ¬ 
γειας ή ισοδύναμής της, ώστε να φθάσει σε μία έκταση 
τουλάχιστον 50 στρεμμάτων ξηρικής ή ισοδύναμής της 
ή με βάση τα δικαιώματα της ενιαίας ενίσχυσης που 
προκύπτουν από τις αντίστοιχες εκτάσεις σύμφωνα με 
το άρθρο 43 παρ. 1 του Καν. 1782/2003.» 

«6. Σε σύγκριση με τον προκάτοχο της εκμετάλλευσης, 
ο διάδοχος υποχρεούται να αυξήσει τον όγκο εργασίας 
(ΜΑΕ εκμετάλλευσης) ή το εισόδημά του στην καινούρ¬ 
για εκμετάλλευση, τουλάχιστον κατά 10% εντός χρο¬ 
νικού διαστήματος τριών (3) ετών από την ημερομηνία 
ένταξής του στο πρόγραμμα.» 

Κατά τα λοιπά ισχύει η υπ’ αριθμ. 422/408583/6914/ 
29.11.2000 κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 308976 (5) 

Τροποποίηση της υπ’ αριθμ. 394200/5925/8.10.1999 
απόφασης του Υπουργού Γ εωργίας (ΦΕΚ 1939 Β'). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παραγράφου 7 του άρθρου 4 του ν. 1565/1985 
«Λιπάσματα» (ΦΕΚ 164 Α'), όπως το άρθρο αυτό αντικα- 

ταστάθηκε με το άρθρο 2 του ν. 2326/1995 «Τροποποίη¬ 
ση των διατάξεων του ν. 1565/1985 και άλλες διατάξεις» 
(ΦΕΚ 153 Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

2. Την υπ’ αριθμ. Υ132/11.10.2004 απόφαση του Πρωθυπουρ¬ 
γού και του Υπουργού Αγροτικής Ανάπτυξης και Τροφίμων 
«Ανάθεση αρμοδιοτήτων στον Υφυπουργό Αγροτικής Ανά¬ 
πτυξης και Τροφίμων Αλέξανδρο Κοντό» (ΦΕΚ 1533 Β'). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Τροποποιούμε την υπ’ αριθμ. 394200/5925/8.10.1999 
απόφαση του Υπουργού Γεωργίας «Άδειες εμπορί¬ 
ας Λιπασμάτων τύπου Α' ή Β'» (ΦΕΚ 1939 Β), όπως 
τροποποιήθηκε με τις όμοιες υπουργικές αποφάσεις 
336105/10.2.2000 (ΦΕΚ 194 Β), 332617/18.1.2001 (ΦΕΚ 56 Β), 
259821/6925/16.5.2002 (ΦΕΚ 668 Β) και 224996/26.3.2003 
(ΦΕΚ 386Β) ως εξής: 

1. Η περίπτωση α' του άρθρου 1 αντικαθίσταται ως 
εξής: 

«α) Διαθέτουν στην επιχείρηση πτυχιούχο γεωτεχνικό 
των κλάδων γεωπόνων ή δασολόγων ή πτυχιούχο ανωτά- 
της πανεπιστημιακής σχολής άλλων κλάδων με ειδίκευση 
στους τομείς εδαφολογίας-θρέψης φυτών ή πτυχιούχο 
τεχνολόγο γεωπονίας του τμήματος φυτικής παραγωγής 
ή του τμήματος θερμοκηπιακών καλλιεργειών και ανθοκο¬ 
μίας ή του τμήματος διοίκησης γεωργικών εκμεταλλεύσε¬ 
ων των τεχνολογικών εκπαιδευτικών ιδρυμάτων πλήρους 
απασχόλησης σε κάθε σημείο πώλησης λιπασμάτων. 

2. Η περίπτωση β' του άρθρου 1 αντικαθίσταται ως 
εξής: 

«β) Εξασφαλίζουν κατάλληλες συνθήκες αποθήκευσης 
των λιπασμάτων σε κλειστό στεγασμένο χώρο σύμφωνα 
με τα ισχύοντα. 

3. Η περίπτωση στ' του άρθρου 2 αντικαθίσταται ως 
εξής: 

«στ) Υπεύθυνη δήλωση του ν. 1599/1986 για το προ¬ 
σωπικό του άρθρου 1, περίπτωση α' περί πλήρους απα¬ 
σχόλησης στις ώρες λειτουργίας των καταστημάτων 
διάθεσης λιπασμάτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2006. 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθμ. 73624/8481 (6) 

Έγκριση απασχόλησης προσωπικού με σύμβαση μίσθω¬ 
σης έργου στη Νομαρχιακή Αυτοδιοίκηση Γρεβενών 
με αντικείμενο την παροχή αδειών εργασίας αλλο¬ 
δαπών για χρονικό διάστημα έως το τέλος του τρέ¬ 
χοντος έτους. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 


2. Το υπ’ αριθμ. οικ. 35492/4.7.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, με το οποίο μας γνωστοποιείται ότι με την 
υπ’ αριθμ. ΔΙΠΠ/ΦΈΓΚΡ. 1/223/9361/22.6.2006 απόφα¬ 
ση της Επιτροπής του άρθρου 2, παρ.1 της υπ’ αριθμ. 
55/1998 ΠΥΣ (ΦΕΚ 252/4/12.11.1998) και την υπ’ αριθμ. 
32885/29.6.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης 
εγκρίθηκε η ανάθεση έργου σε τέσσερα (4) άτομα δι¬ 
αφόρων ειδικοτήτων, ήτοι ενός (1) ΠΕ, ενός (1) ΤΕ και 
δύο (2) ΔΕ, από τη Νομαρχιακή Αυτοδιοίκηση Γ ρεβενών, 
με αντικείμενο την παροχή αδειών εργασίας αλλοδα¬ 
πών, για χρονικό διάστημα έως το τέλος του τρέχοντος 
έτους. 

3. Το γεγονός ότι το παραπάνω έργο δεν ανάγεται 
στον κύκλο των συνήθων καθηκόντων των υπαλλήλων 
της προαναφερθείσας Νομαρχιακής Αυτοδιοίκησης, δε¬ 
δομένου ότι αποτελεί έκτακτη ανάγκη που είναι εντε¬ 
λώς διάφορη των συνήθων και τακτικών αναγκών της 
Νομαρχιακής Αυτοδιοίκησης Γ ρεβενών και δεν μπορεί 
να εκτελεστεί από υπαλλήλους της, αποφασίζουμε: 

Εγκρίνουμε τη σύναψη μίσθωσης έργου τεσσάρων (4) 
ατόμων (ενός (1) ΠΕ, ενός (1) ΤΕ και δύο (2) ΔΕ) με τη Νο¬ 
μαρχιακή Αυτοδιοίκηση Γ ρεβενών, για χρονικό διάστημα 
έως το τέλος του τρέχοντος έτους με αντικείμενο την 
παροχή αδειών εργασίας αλλοδαπών. 

Η δαπάνη για την απασχόληση των ανωτέρω θα 
καλυφθεί από τον προϋπολογισμό της Νομαρχιακής 
Αυτοδιοίκησης Γρεβενών, όπου υπάρχει εγγεγραμμένη 
πίστωση. 

Απαγορεύεται η ανανέωση ή παράταση των ανωτέρω 
συμβάσεων. 

Η ισχύς της παρούσας ισχύει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Σεπτεμβρίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 73616/8479 (7) 

Έγκριση απασχόλησης προσωπικού με σύμβαση μίσθω¬ 
σης έργου στη Νομαρχιακή Αυτοδιοίκηση Κοζάνης 
με αντικείμενο την παροχή αδειών εργασίας αλλο¬ 
δαπών για χρονικό διάστημα έως το τέλος του τρέ¬ 
χοντος έτους. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

2. Το υπ’ αριθμ. οικ. 35509/4.7.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, με το οποίο μας γνωστοποιείται ότι με την 
υπ’ αριθμ. ΔΙΠΠ/ΦΈΓΚΡ. 1/221/10440/22.6.2006 απόφα¬ 
ση της Επιτροπής του άρθρου 2, παρ.1 της υπ’ αριθμ. 
55/1998 ΠΥΣ (ΦΕΚ 252/4/12.11.19998) και την υπ’ αριθμ. 
32887/29.6.2006 απόφαση κατανομής του Υφυπουργού 

Εσωτερικών, Δημόσιας Διοίκησης και Αποκέντρωσης 
εγκρίθηκε η ανάθεση έργου σε τέσσερα (4) άτομα δι¬ 
αφόρων ειδικοτήτων, ήτοι ενός (1) ΠΕ, ενός (1) ΤΕ και 
δύο (2) ΔΕ, από τη Νομαρχιακή Αυτοδιοίκηση Κοζάνης, 
με αντικείμενο την παροχή αδειών εργασίας αλλοδα¬ 
πών, για χρονικό διάστημα έως το τέλος του τρέχοντος 
έτους. 

3. Το γεγονός ότι το παραπάνω έργο δεν ανάγεται 
στον κύκλο των συνήθων καθηκόντων των υπαλλήλων 
της προαναφερθείσας Νομαρχιακής Αυτοδιοίκησης, δε¬ 
δομένου ότι αποτελεί έκτακτη ανάγκη που είναι εντε¬ 
λώς διάφορη των συνήθων και τακτικών αναγκών της 
Νομαρχιακής Αυτοδιοίκησης Κοζάνης και δεν μπορεί να 
εκτελεστεί από υπαλλήλους της, αποφασίζουμε: 

Εγκρίνουμε τη σύναψη μίσθωσης έργου τεσσάρων (4) 
ατόμων (ενός (1) ΠΕ, ενός (1) ΤΕ και δύο (2) ΔΕ) με τη Νο¬ 
μαρχιακή Αυτοδιοίκηση Κοζάνης, για χρονικό διάστημα 
έως το τέλος του τρέχοντος έτους με αντικείμενο την 
παροχή αδειών εργασίας αλλοδαπών. 

Η δαπάνη για την απασχόληση των ανωτέρω θα 
καλυφθεί από τον προϋπολογισμό της Νομαρχιακής 
Αυτοδιοίκησης Κοζάνης, όπου υπάρχει εγγεγραμμένη 
πίστωση. 

Απαγορεύεται η ανανέωση ή παράταση των ανωτέρω 
συμβάσεων. 

Η ισχύς της παρούσας ισχύει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Σεπτεμβρίου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 14480 (8) 

Αναπροσαρμογή εφάπαξ αποζημίωσης φορτ/τών ΚΑΦ 
Ξηρός Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 11 του κωδικοποιημένου 
νόμου 5167/1932. 

2. Τις διατάξεις του άρθρου 6 ν.δ. 1254/1949 και της 
παρ. 6 άρθρο 38 ν. 3239/1955. 

3. Τ ις διατάξεις του Κανονισμού Διοικήσεως και λει¬ 
τουργίας του ΚΑΦ Ξηρός Βόλου. 

4. Την υπ’ αριθμ. 161238/10.5.2001 απόφαση του Γ ενικού 
Γραμματέα Περιφέρειας Θεσσαλίας περί εξουσιοδότη¬ 
σης του Προϊσταμένου Δ/νσης Τοπικής Αυτοδιοίκησης 
και Διοίκησης Μαγνησίας για υπογραφή εγγράφων. 

5. Την υπ’ αριθμ. 23/17.8.2006 εισηγητική έκθεση και 
εγκριτική πράξη της Δ.Ε. ΚΑΦ Ξηρός Βόλου. 

6. Το υπ’ αριθμ. 16/17.8.2006 έγγραφο του ΚΑΦ Ξηρός 
Βόλου, αποφασίζουμε: 

Εγκρίνουμε την αναπροσαρμογή της εφάπαξ αποζη¬ 
μίωσης των φορτοεκφορτωτών του ΚΑΦ Ξηρός Βόλου 
για το έτος 2006, κατά 8%, δηλαδή: 

Για τα 10 πρώτα έτη συμμετοχής στο ΚΑΦ, ευρώ 5378,45. 
Για κάθε έτος συμμετοχής από το ενδέκατο (11) μέχρι και 
το εικοστό (20) ευρώ 587,11 κατ’ έτος και από το εικοστό 
πρώτο (21) έως το τριακοστό (30) ευρώ 659,57 κατ’ έτος. Τ ο 
ανώτατο όριο της εφάπαξ αποζημίωσης δεν μπορεί σε κα¬ 
μία περίπτωση να υπερβαίνει το ποσό των 17.845,25 ευρώ. 


Κλάσμα έτους μεγαλύτερου των έξι (6) μηνών θεωρείται 
ολόκληρο έτος και υπολογίζεται για την παραπάνω προ- 
σαύξηση, όχι όμως και για την εδραίωση του δικαιώματος 
λήψεως της παροχής. Η ως άνω αύξηση δεν επιφέρει καμία 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Αυγούστου 2006 
Με εντολή Γ ενικού Γ ραμματέα Περιφέρειας 

Η Προϊσταμένη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην ΚΑΡΑΜΠΕΤΣΟΥ ΘΕΟΔΩΡΑ του 
ΚΩΝΣΤΑΝΤΙΝΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 3701/22.6.2006 απόφαση του Νομάρ¬ 
χη Αθηνών χορηγείται στην ΚΑΡΑΜΠΕΤΣΟΥ ΘΕΟΔΩΡΑ 
του ΚΩΝΣΤΑΝΤΙΝΟΥ άδεια άσκησης επαγγέλματος Κοι¬ 
νωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμ. 1988 (10) 

Ένταξη Βοηθών Επιστημόνων σε θέσεις Ειδικών Επι¬ 
στημόνων της Ανεξάρτητης Αρχής «Συνήγορος του 
Πολίτη», με σύμβαση εργασίας ιδιωτικού δικαίου αο¬ 
ρίστου χρόνου. 

Ο ΣΥΝΗΓΟΡΟΣ ΤΟΥ ΠΟΛΙΤΗ 
ΑΝΕΞΑΡΤΗΤΗ ΑΡΧΗ 
Έχοντας υπόψη: 

1. Τ ις διατάξεις: 

α) Του ν. 2477/1997 (ΦΕΚ 59/τ.Α'/18.4.1997) «Συνήγορος 
του Πολίτη και Σώμα Επιθεωρητών Ελεγκτών Δημόσιας 
Διοίκησης». 

β) Του ν. 2623/1998 (ΦΕΚ 139/τ.Α725.6.1998) «Ανασύνταξη 
των εκλογικών καταλόγων, οργάνωση και άσκηση του 
εκλογικού δικαιώματος των ετεροδημοτών, εκσυγχρονι¬ 
σμός της εκλογικής διαδικασίας και άλλες διατάξεις». 

γ) Του ν. 3051/2002 (ΦΕΚ 220/τ.Α720.9.2002), «Συνταγ¬ 
ματικά κατοχυρωμένες ανεξάρτητες αρχές, τροποποίη¬ 
ση και συμπλήρωση του συστήματος προσλήψεων στο 
δημόσιο τομέα και συναφείς ρυθμίσεις». 

δ) Του άρθρου 5 του ν. 3094/2003 «Συνήγορος του 
Πολίτη και άλλες διατάξεις» (ΦΕΚ 10/Α'/22.1.2003). 

ε) Του άρθρου 18 του ν. 3293/2004 (ΦΕΚ 231/τ.Α726.11.2004) 
«Πολυκλινική Ολυμπιακού Χωριού, Συνήγορος Υγείας και 
Κοινωνικής Αλληλεγγύης και λοιπές διατάξεις». 

στ) Του άρθρου 22 του ν. 3448/2006 (ΦΕΚ 57/ 
Τ.Α715.3.2006) «Για την περαιτέρω χρήση πληροφοριών 
του δημοσίου τομέα και τη ρύθμιση θεμάτων αρμοδι¬ 
ότητας Υπουργείου Εσωτερικών, Δημόσιας Διοίκησης 
και Αποκέντρωσης». 

ζ) Του π.δ. 410/1988 (ΦΕΚ 191/τ.Α730.8.1988) «Κωδικο¬ 
ποίηση σε ενιαίο κείμενο των διατάξεων της κείμενης 
νομοθεσίας, που αφορούν το προσωπικό με σχέση ερ¬ 
γασίας ιδιωτικού δικαίου του Δημοσίου, των Οργανι¬ 
σμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου». 

η) Του π.δ. 291/1998 (ΦΕΚ 210/τ.Α'/Ι·4.9.1998) «Κανονι¬ 
σμός λειτουργίας για τη διαδικασία πρόσληψης του 
προσωπικού του Συνηγόρου του Πολίτη». 

θ) Του π.δ. 273/1999 (ΦΕΚ 229/τ.Α'3.11.1999) «Κανονισμός 
λειτουργίας του Συνηγόρου του Πολίτη». 

2. Την υπ’ αριθμ. 2049787/5231/0022/23.7.1998 (ΦΕΚ 836/ 
τ.Β7ΐ2.8.1998) κοινή υπουργική απόφαση «Καθορισμός 
αποδοχών του Συνηγόρου του Πολίτη, των Βοηθών 
Συνηγόρων, των Ειδικών Επιστημόνων, του Βοηθητικού 
Επιστημονικού Προσωπικού και του Προσωπικού της 
παρ. 1 του άρθρου 8 του ν. 2623/1998, που υπηρετούν 
στο Συνήγορο του Πολίτη». 

3. Την υπ’ αριθμ. 2/62963/0022/26.5.2003 (ΦΕΚ 717/ 
Β'/5.6.2003) κοινή υπουργική απόφαση «Καθορισμός Ειδι¬ 
κής Πρόσθετης Αμοιβής του υπηρετούντος προσωπικού 
της Ανεξάρτητης Αρχής «Συνήγορος του Πολίτη». 

4. Τις υπ’ αριθμ. 986/3.4.2006,1058/10.4.2006,1538/7.6.2006, 
1524/5.6.2006, 962/30.3.2006, 963/30.3.2006, 990/3.4.2006, 
985/3.4.2006, 954/29.3.2006, 1022/5.4.2006, 1633/14.6.2006, 
949/29.3.2006, 989/3.4.2006, 972/31.3.2006, αιτήσεις δε¬ 
κατεσσάρων (14) Βοηθών Επιστημόνων για εξέλιξη σε 
θέσεις Ειδικών Επιστημόνων, σύμφωνα με τις διατάξεις 
του άρθρου 22 του ν. 3448/2006. 

5. Το από 8.6.2006 χρονοδιάγραμμα συνεντεύξεων του 
Συνηγόρου του Πολίτη και το από 15.6.2006 όμοιο του 
συμπληρωματικό. 

6. Το από 27.6.2006 πρακτικό επιλογής υποψηφίων 
της Πενταμελούς Επιτροπής της παρ. 1 του άρθρου 5 
του ν. 3094/2003. 

7. Το γεγονός ότι οι απαιτούμενες δαπάνες θα κα¬ 
λυφθούν από τις εγγεγραμμένες πιστώσεις του φορέα 
07.610 οικονομικού έτους 2006, αποφασίζουμε: 


Μετατρέπουμε δεκατέσσερις (14) θέσεις Βοηθών Επι¬ 
στημόνων με σύμβαση εργασίας ιδιωτικού δικαίου αο¬ 
ρίστου χρόνου, που κατέχουν ισάριθμοι υπηρετούντες 
στην Ανεξάρτητη Αρχή «Συνήγορος του Πολίτη», σε θέ¬ 
σεις Ειδικών Επιστημόνων με την ίδια σχέση εργασίας 
και εντάσσουμε στις θέσεις αυτές τους υπηρετούντες 
ως εξής: 

1. Αγγελάκη Δέσποινα 

2. Ανδρικάκη Κυριακή 

3. Αντωναροπούλου Χρυσούλα 

4. Αποστόλου Μαρία 

5. Βλάχου Κατερίνα 

6. Βρετού Βασιλική 

7. Γκώγκου - Λάμπρου Ελένη 

8. Καλαϊτζή Ασημίνα 

9. Καραμήτρου Ζωή 

10. Κουβαριτάκη Ιωάννα 

11. Μαντά Ευαγγελία 

12. Πετούση Θεοδώρα 

13. Τοπαλίδου Αναστασία 

14. Ψαλτάκη Μαρία. 

Οι ανωτέρω ασκούν εφεξής καθήκοντα Ειδικών Επι¬ 
στημόνων και λαμβάνουν τις αποδοχές της θέσης στην 
οποία εντάσσονται, σύμφωνα με τις ισχύουσες διατά¬ 
ξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Ο Συνήγορος του Πολίτη 
ΓΙΩΡΓΟΣ Β. ΚΑΜΙΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευΐΌ ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 βμτο ανά 50 
σελίδες. 

• Η τιμή πώλησης σε μορφή οά-ΓΟΓπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, ίοχ: 210 - 4071010 ϊηίβΓηβΙ: ό1Ιρ://νννννν.6ΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοοίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπίθί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ://νννννν.6ΐ.αΓ - ς-ΠώίΙ: »εΙ>ΐϊΐ3$ΐ6Π®6ί.αι· 

* Ο 2 Ο 1 394 1409060008* 


















